හිරු ප්‍රවෘත්ති අංශය සමඟ ඩුබායිහි සිට දුරකථන සංවාදයට එක්වෙමින් නීතිඥ උදුල් ප්‍රේමරත්න කියා සිටියේ තමන් අමල් පෙරේරා සහ නදීමාල් පෙරේරා වෙනුවෙන් පොලීසිය වෙත කරුණු දැක්වීම සඳහා ඩුබායි රාජ්‍යයට පැමිණි බවයි.ඔවුන් දෙදෙනා නිදහස් කරන ලෙස, ඇප ලබා දෙන ලෙස හෝ මෙරටට පිටුවහල් කරන ලෙස හෙට දිනයේදී ඩුබායි පොලීසිය වෙත කරුණු දක්වන බවයි ඔහු සඳහන් කළේ.මේ අතර, හිරු ප්‍රවෘත්ති අංශය කළ විමසිමකදී විදේශ කටයුතු අමාත්‍යාංශ ප්‍රකාශිකා සරෝජා සිරිසේන කියා සිටියේ ශී්‍ර ලංකා තානාපති අංශ ඩුබායි බලධාරීන් සමඟ සම්බන්ධ වෙමින් විමර්ශන කටයුතු සඳහා අවශ්‍ය දායකත්වය ලබා දෙමින් සිටින බවයි.සිද්ධිය සම්බන්ධයෙන් ඩුබායි හි සිදුවන නීති කටයුතු පිළිබඳ විදේශ අමාත්‍යාංශය නිරන්තර අවධානයෙන් පසුවන බව ද ඇය සඳහන් කළා.